Arktiku, një fushë e re rivaliteti
Poli i Veriut po tërheq vëmendjen ndërkombëtare për burimet e mëdha energjike dhe natyrore.
Në rajonin më verior të Tokës, që është Arktiku, po fillon një "Lojë e Madhe" gjeopolitike, ku Rusia kërkon të përdorë një zonë të madhe për zhvillimin e burimeve dhe Presidenti Barack Obama kohët e fundit miratoi projektin e shpimeve për naftë të Kompanisë Shell Oil, në një zonë nën kontrollin e Shteteve të Bashkuara. Korrespondenti i Zërit të Amerikës Greg Flakus njofton nga Hustoni se energjia është një pjesë e rëndësishme, por jo pasuria e vetme e Polit të Veriut. Profesori i Universitetit Rice, Bill Arnold, sapo është kthyer nga udhëtimi i tij më i fundit i peshkimit në Alaskë, ku ai mori me aparatin e tij pamje të natyrës së virgjër. thotë ai. Por, si një ish ekzekutiv i kompanisë së naftës Shell, ai beson se burimet energjetike mund të zhvillohen pa dëmtuar natyrën, ndryshe nga ambjentalistët, të cilët denoncojnë projektet e kompanisë amerikane të naftës në Arktik dhe shprehin zhgënjim për vendimin e Presidentit Obama. Hapja e Arktikut rezulton nga shkrirja e akulllit për shkak të ngrohjes globale, për të cilën shkencëtarët thonë se shkaktohet në masë të madhe nga djegia e fosileve, si nafta, të cilën Arktiku e ka me shumicë. Rusia, e cila ndan një vijë kufitare me rreth gjysmën e Arktikut, e sheh rajonin polar si jetik për prodhimin e vet të energjisë. Zhvillimet ruse në rajon u ngadalësuan, pas vendosjes nga vendet perëndimore të sanksioneve për shkak të ankesimit të Krimesë nga Moska, duke i detyruar kompanitë e Perëndimit të tërhiqen nga partneriteti me Rusinë. Por Bill Arnold thotë se hapja e Arktikut ka edhe aspekte të tjera strategjike. Ai thotë se Rusia ka një prani të konsiderueshme ushtarake në rajon, ndryshe nga Shtetet e Bashkuara, që kanë një ekspozim më të vogël ndaj Arktikut. Ai thotë se shumë vende janë duke zhvilluar projekte lundrimi për ujërat e Arktikut, sapo atje të mos ketë më akull. Përsa i përket prodhimit të energjisë nga SHBA, prof. Arnold thotë se ndoshta do të duhen 7-10 vjet që përpjekjet eksploruese të kompanisë Shell të fillojnë të japin frytet e prodhimit në shkallë të gjerë.